*projektas*

**NEKILNOJAMOJO KULTŪROS PAVELDO OBJEKTŲ 3D SKAITMENINIMO PASLAUGŲ TEIKIMO SUTARTIS NR.**

2024 m. \_\_\_\_\_\_\_\_\_\_\_\_\_\_\_\_ \_\_\_ d.

Vilnius

**Lietuvos nacionalinė Martyno Mažvydo biblioteka**, juridinio asmens kodas 290757560, adresas Gedimino pr. 51, 01109 Vilnius, atstovaujama \_\_\_\_\_\_\_\_\_, veikiančio pagal \_\_\_\_\_\_\_\_(toliau – **Užsakovas**), ir \_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_, adresas \_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio(-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau – **Paslaugų teikėjas**), (toliau Sutartyje kartu vadinama Šalimis, kiekviena atskirai Šalimi), sudarė šią Sutartį.

1. **SUTARTIES DALYKAS**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Užsakovui **Nekilnojamojo kultūros paveldo objektų 3D skaitmeninimo paslaugas** (toliau – Paslaugos)*,* o Užsakovas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. BVPŽ kodaspagrindinis 71355100-2; papildomas 71240000-2.
   3. Paslaugų kiekis nurodytas Techninėje specifikacijoje (Sutarties 1 priedas).
   4. Reikalavimai Paslaugoms ir jų teikimo sąlygos pateiktos Techninėje specifikacijoje (Sutarties 1 priedas).
   5. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainos ir kokybės santykį.
   6. Paslaugos atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (2022 m. gruodžio 13 d. įsakymo Nr. D1-401 redakcija) (toliau – Aprašas), nuostatas. 3D skaitmeninimo paslaugoms, apimančioms 3D taškų masyvų ir išvestinių skaitmeninių produktų (3D mesh modelių, 360 laipsnių nuotraukų, ortofotografijų) sukūrimą, lydinčiųjų duomenų (angl. *metadata, paradata*) duomenų parengimą bei perdavimą Užsakovui, taikomas Aprašo 4.4.3 punktas: perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Kiti žalieji / aplinkosauginiai kriterijai nurodyti Sutartyje. Užsakovas bet kuriame Sutarties vykdymo etape turi teisę pareikalauti Paslaugų teikėjo pateikti dokumentus, įrodančius atitikimą žaliesiems / aplinkosauginiams kriterijams.
2. **SUTARTIES KAINA IR ATSISKAITYMO TVARKA**
   1. Pradinė Sutarties vertė – *\_\_\_.\_\_\_,\_\_* eurų (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų ir *\_\_* euro ct), įskaitant PVM. Pradinę Sutarties vertę sudaro:
      1. Paslaugų vertė – *\_\_\_.\_\_\_,\_\_* eurų (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų ir *\_\_* euro ct), neįskaitant PVM;
      2. Pridėtinės vertės mokestis (PVM) – *21 %* – *\_\_\_.\_\_\_,\_\_* eurų (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų ir *\_\_* euro ct).
   2. Į šią sumą įskaičiuoti visi mokesčiai ir visos Paslaugų teikėjo išlaidos, susijusios su šios Sutarties vykdymu, taip pat ir PVM.
   3. Paslaugų kaina / įkainiai ir Pradinės pirkimo sutarties vertė gali būti perskaičiuojami (didinami ar mažinami) tik šiais atvejais:
      1. Paslaugų kainos / įkainių perskaičiavimi inicijuojamas rašytiniu Šalies prašymu. Paslaugų kaina / įkainiai perskaičiuojami (mažinami ar didinami) ne anksčiau kaip po 6 mėnesių nuo Sutarties įsigaliojimo dienos ir ne dažniau kaip vieną kartą per 6 mėnesius ir, jei per šį laikotarpį Valstybės duomenų agentūros paskelbta metinė infliacija / metinė defliacija yra didesnė nei 10 procentų.
      2. Paslaugų kaina / įkainiai perskaičiuojami fiksuojant 5 darbo dieną po prašymo perskaičiuoti kainą / įkainius pateikimo dienos, paskutinį paskelbtą mėnesinį infliacijos / defliacijos dydį. Sutartyje numatyta kaina / įkainiai perskaičiuojami pagal šią formulę: C=S×(1+I/100), kur, C – perskaičiuota kaina / įkainis, S – sutartyje numatyta Paslaugų kaina / įkainis, I – infliacijos dydis procentais.
      3. Susitarimas padidinti / sumažinti kainą / įkainį ir atitinkamai pakeisti Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.
      4. Jeigu Sutarties vykdymo metu pasikeičia (padidėja arba sumažėja) PVM tarifas, Paslaugų kaina / įkainis atitinkamai didinamas arba mažinamas. Paslaugų kaina / įkainis keičiamas prie Paslaugų kainos / įkainio be PVM pridedant naują PVM. Naujas PVM tarifas taikomas visoms po oficialaus naujo PVM tarifo įsigaliojimo momento suteiktoms Paslaugoms.
   4. Atlikus kainų ar įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikoje numatyta tvarka patikslinama (didėja ar mažėja) pradinė Sutarties vertė. Paslaugų kainos / įkainių perskaičiavimas dėl kitų mokesčių pasikeitimo neatliekamas. Kartu su pasirašomu susitarimu turi būti pateikiama ir patikslinta perskaičiuota sąmata, kuri laikoma neatskiriama susitarimo dalimi (jei taikoma). Paslaugų kainos / įkainių perskaičiavimas dėl kitų mokesčių pasikeitimo neatliekamas.
   5. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   6. Užsakovas moka Paslaugų teikėjui už faktiškai ir kokybiškai suteiktas Paslaugas remiantis Techninėje specifikacijoje numatytu Paslaugų teikimo grafiku ir pagal Sutarties Priede Nr. 2 (Paslaugų teikėjo pasiūlymas) nurodytus Paslaugų įkainius.
   7. Už Paslaugas, kurias Paslaugų teikėjas suteikia be Užsakovo rašytinio sutikimo, Užsakovas Paslaugų teikėjui neapmoka.
   8. Sutarties galiojimo laikotarpiu Užsakovas turi teisę koreguoti perkamų Paslaugų apimtį, neviršijant pradinės Sutarties vertės. Užsakovas neįsipareigoja nupirkti viso preliminaraus Paslaugų kiekio, nurodyto Sutarties Priede Nr. 1 ar bet kokios jo dalies.
   9. Užsakovas numato galimybę įsigyti Techninėje specifikacijoje nenurodytų paslaugų. Tokio pobūdžio sąraše nenurodytų, tačiau su pirkimo objektu susijusių paslaugų, Užsakovas gali įsigyti neviršijant 10 procentų pradinės Sutarties vertės. Už paslaugų sąraše nenurodytas, tačiau su pirkimo objektu susijusias paslaugas bus apmokėta ne didesnėmis nei susitarimo pasirašymo (užsakymo pateikimo) dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis.
   10. Visi mokėjimai ir atsiskaitymai pagal Sutartį vykdomi Lietuvos Respublikos nacionaline valiuta – eurais.
   11. Paslaugų teikėjas PVM sąskaitas faktūras privalo pateikti naudodamasis Sąskaitų administravimo bendrąja informacine sistema (SABIS).
   12. Užsakovas sumoka Paslaugų teikėjui per 30(trisdešimt)kalendorinių dienų nuo PVM sąskaitos faktūros gavimo dienos.
   13. PVM sąskaitoje faktūroje ar kito tipo priklausančiame išrašyti dokumente turi būti nurodytos atskirai suteiktų Paslaugų kainos. Pateikus PVM sąskaitą faktūrą ar kito tipo priklausantį išrašyti dokumentą be atskirai suteiktų Paslaugų kainų, Užsakovas turi teisę nepriimti tokios sąskaitos ir jos neapmokėti.
   14. Paslaugų teikėjas Paslaugų perdavimo–priėmimo aktą Užsakovui pateikia ne vėliau kaip 3 (tris) darbo dienas po Techninėje specifikacijoje numatytos kontrolės teigiamų išvadų. Užsakovui per 10 (dešimt) darbo dienų pasirašius Paslaugų perdavimo–priėmimo aktą, Paslaugų teikėjas, vadovaudamasis LR VPĮ 22 straipsnio 3 dalyje nustatyta tvarka,per 3 (tris) darbo dienas pateikia Užsakovui PVM sąskaitą faktūrą už faktiškai suteiktas Paslaugas.
   15. Jei Užsakovas Paslaugų teikėjui sumokėjo daugiau nei jam priklauso pagal sutartį, Paslaugų teikėjas permokėtą sumą nedelsiant privalo grąžinti.
   16. Jei Paslaugų teikėjui pagal šią Sutartį yra priskaičiuotos netesybos ar taikoma kitokio pobūdžio civilinė atsakomybė, kurios taikymą numato Sutartis, Užsakovo už Paslaugas mokėtina suma mažinama priskaičiuotų netesybų ir (arba) kitokios pritaikytos civilinės atsakomybės formos suma.
   17. Šios Sutarties vykdymo metu yra numatoma tiesioginio atsiskaitymo su subteikėjais galimybė (jei tokie pasitelkiami). Tiesioginio atsiskaitymo su subteikėjais tvarka yra reglamentuojama LR VPĮ 88 straipsnio 2 dalyje. Užsakovas ne vėliau kaip per 3 darbo dienas nuo informacijos apie subtiekėjus gavimo, raštu informuoja subteikėjus apie tiesioginio atsiskaitymo galimybę, o subteikėjas, norėdamas pasinaudoti tokia galimybe, raštu pateikia prašymą Užsakovui. Paslaugų teikėjas turi teisę prieštarauti nepagrįstiems mokėjimams. Subteikėjui raštu išreiškus norą pasinaudoti tiesioginio atsiskaitymo galimybe ir Paslaugų teikėjui sutikus, tarp Užsakovo, Paslaugų teikėjo bei subteikėjo, laikantis LR VPĮ nuostatų, sudaroma trišalė sutartis. Trišalės sutarties projektą parengia Užsakovas per 5 (penkias) darbo dienas nuo subteikėjo prašymo ir Užsakovo sutikimo gavimo dienos.
   18. Tiesioginio atsiskaitymo su subteikėjais galimybė nekeičia Paslaugų teikėjo atsakomybės Sutarties vykdymo metu.
3. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS), JUNGTINĖ VEIKLA**
   1. Paslaugų teikėjas pasiūlyme nurodo šiuos subtiekėjus:
      1. Subteikėjas: *pavadinimas, įmonės kodas, PVM mokėtojo kodas, adresas*;
      2. Subteikėjui perduodamų įsipareigojimų dalis: \_\_\_\_\_\_\_\_\_

*(Jei pasitelkiami ūkio subjektai, kurių pajėgumais remiasi tiekėjas)*

* 1. Paslaugų teikėjas Sutarčiai vykdyti turi teisę pasitelkti šiuos ūkio subjektus, kurių pajėgumais remiasi, ir kurie numatyti Paslaugų teikėjo Pasiūlyme:
     1. Ūkio subjektas, kurio pajėgumais remiasi: *pavadinimas, įmonės kodas, PVM mokėtojo kodas, adresas;*
     2. Ūkio subjektui, kurio pajėgumais remiasi, perduodamų įsipareigojimų dalis: \_\_\_\_\_\_\_\_\_
  2. Ūkio subjektams, kurių pajėgumais remiasi Paslaugų teikėjas, taikomos šio skyriaus 3.5-3.9 punktų nuostatos.

*(jeigu Pasiūlyme nurodoma, kad subteikėjas nežinomas)*

* 1. Pasiūlyme nurodyta, kad subteikėjas, *(įrašyti, kokias prekes tieks, paslaugas teiks, darbus atliks)*, yra *nežinomas.* Pagal LR VPĮ 88 straipsnio 4 dalį, sudarius Sutartį, tačiau ne vėliau negu pirkimo sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus. Nepateikus LR VPĮ 88 straipsnio 4 dalyje nustatytos informacijos, subteikėjas negali teikti Paslaugų ar bet kokios jų dalies.

*(ši dalis paliekama visada)*

* 1. Jeigu Paslaugų teikėjas šioje Sutartyje numatytoms Paslaugoms teikti nori samdyti kitą, nei nurodyta Pasiūlyme, subteikėją, arba pasitelkti naują subteikėją, jis privalo gauti raštišką Užsakovo sutikimą dėl pasirinkto subteikėjo bei pateikti subteikėjo dokumentus, pagrindžiančius atitikimą Pirkimo sąlygose nustatytiems reikalavimams (jei subteikėjams buvo taikomi kvalifikaciniai reikalavimai, naujai įtraukiamas subtiekėjas turi būti lygiavertės ar aukštesnės kvalifikacijos), ekonominio naudingumo vertinimo kriterijams, atitikimą reikalavimams dėl pašalinimo pagrindų nebuvimo (jei pirkimo vykdymo metu subteikėjams tokie reikalavimai buvo keliami). Už subteikėjo teikiamų Paslaugų kokybę Užsakovui atsako Paslaugų teikėjas. Paslaugų teikėjas visada bus atsakingas už Sutarties vykdymą, įskaitant subteikėjams perduodamos vykdyti Sutarties dalies kokybę ir padarytą žalą. Šalims įvykdžius visas šiame punkte nurodytas sąlygas, pasirašomas atskiras susitarimas dėl Sutarties pakeitimo.
  2. Subteikimas nesukuria sutartinių santykių tarp Užsakovo ir subteikėjo. Paslaugų teikėjas atsako už savo subteikėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Paslaugų teikėjo nuo jokių jo įsipareigojimų pagal Sutartį.
  3. Jei Paslaugų teikėjas: 1) pakeičia esamą arba pasitelkia (pasamdo, įdarbina, leidžia vykdyti Sutartį ar kita) naują specialistą, subteikėją, kvazisubteikėją ar ūkio subjektą, kurio pajėgumais remiasi, negavęs Užsakovo raštiško sutikimo, arba 2) Paslaugas pagal Sutartį teikia tiekėjo ir (ar) subteikėjo ar ūkio subjekto, kurių pajėgumais remiasi, specialistai ar kvazisubtiekėjai, kurių kvalifikacija ar ekonominio naudingumo vertinimui pateikta kvalifikacija neatitinka teisės aktuose ar Pirkimo dokumentuose keliamų kvalifikacijos ar ekonominio naudingumo reikalavimų, tai Paslaugų teikėjas, Užsakovui pareikalavus, privalo sumokėti 5 (penkių) procentų nuo pradinės Sutarties vertės dydžio baudą už kiekvieną subteikėjo ar ūkio subjekto, kurio pajėgumais remiasi, specialisto ar kvazisubteikėjo pakeitimą ar naujo pasitelkimą be Užsakovo raštiško sutikimo ir šie subjektai toliau negali teikti Paslaugų.
  4. Užsakovas bet kuriame Sutarties vykdymo etape turi teisę kreiptis į Paslaugų teikėją su prašymu pateikti dokumentus, įrodančius, jog Pirkimo vykdymo metu Paslaugų teikėjo pasitelkti specialistai yra įdarbinti (jei pasiūlyme buvo nurodyti kvazisubtiekėjai), o Paslaugas teikia Paslaugų teikėjo pasitelkti subteikėjai ir ūkio subjektai, kurių pajėgumais remiasi.
  5. Paslaugų teikėjo subteikėjai, kvazisubteikėjai ar ūkio subjektai, kurių pajėgumais remiasi, gali būti pakeisti šiais atvejais: 1) keitimo priežastis atsirado dėl ne nuo Paslaugų teikėjo priklausančių aplinkybių; 2) Paslaugų teikėjas pateikia tai pagrindžiančius dokumentus; 3) siūlomas naujas subteikėjas, kvazisubteikėjas ar ūkio subjektas, kurio pajėgumais remiasi, yra lygiavertės arba aukštesnės kvalifikacijos nei ankstesnis. Užsakovo darbuotojas, atsakingas už šios Sutarties tinkamą vykdymą, priima sprendimą dėl naujo subteikėjo, kvazisubteikėjo ar ūkio subjekto, kurio pajėgumais remiasi, atitikimo pirkimo sąlygų reikalavimams. Toks subteikėjo, kvazisubteikėjo ar ūkio subjekto, kurio pajėgumais remiasi, keitimas įforminamas Sutarties keitimu.
  6. Paslaugų teikėjas, norėdamas pakeisti ar pasitelkti naują subteikėją, kvazisubteikėją ar ūkio subjektą, kurio pajėgumais remiasi, turi raštu informuoti Užsakovą prieš 10 (dešimt) darbo dienų ir gauti Užsakovo raštišką sutikimą. Naujas subteikėjas, kvazisubteikėjas ar ūkio subjektas, kurio pajėgumais remiasi, gali pradėti teikti paslaugas nuo Užsakovo raštiško sutikimo davimo datos.

*(jeigu yra jungtinė veikla)*

* 1. Sutartis vykdoma jungtinės veiklos pagrindu: *jei taip, nurodomi visi partneriai, jungtinės veiklos sutarties data, pavadinimas, numeris, šalys.*
  2. Keičiant Jungtinės veiklos sutartyje nurodytus partnerius kitais (jeigu Paslaugos teikiamos pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Užsakovui pateikti šiuos dokumentus:
        1. pasiliekančio (-ių) Jungtinės veiklos partnerio (-ių) prašymą dėl Jungtinės veiklos partnerio (-ių) keitimo;
        2. pasitraukiančio (-ių) Jungtinės veiklos partnerio (-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam (-iems) ar pasiliekančiam (-iams) Jungtinės veiklos partneriui (-iams);
        3. naujojo (-ųjų) ar pasiliekančio (-ių) Jungtinės veiklos partnerio (-ių) raštišką sutikimą (-us) pakeisti pasitraukiantį (-čius) Jungtinės veiklos partnerį (-ius) bei prisiimti visus pasitraukiančio (-ių) Jungtinės veiklos partnerio (-ių) įsipareigojimus pagal Jungtinės veiklos sutartį bei naujojo(-ųjų) ar pasiliekančio(-ių) Jungtinės veiklos partnerio (-ių) kvalifikaciją pagrindžiančius dokumentai (jei taikoma);
        4. Įrodyti Užsakovui naujojo(-ų) ar pasiliekančio(-ių) Jungtinės veiklos partnerio (-ių) patikimumą ir gebėjimą vykdyti paskirtas funkcijas;
        5. gauti Užsakovo rašytinį sutikimą keisti Jungtinės veiklos partnerį (-ius);
        6. pateikti Užsakovui naujos Jungtinės veiklos sutarties kopiją, kurioje pasiliekančiojo(-iųjų) Jungtinės veiklos partnerio (-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis (-ieji) ar pasiliekantis (-ys) Jungtinės veiklos partneris (-iai) perims visus pasitraukiančiojo (-iųjų) Jungtinės veiklos partnerio (-ių) įsipareigojimus pagal ankstesnę Jungtinės veiklos sutartį.
  3. Užsakovui patvirtinus Jungtinės veiklos partnerio keitimą,pasirašomas atskiras susitarimas dėl Sutarties pakeitimo.
  4. Paslaugų teikėjas neturi teisės pasitelkti šios Sutarties vykdymui Užsakovo auditorių, patarėjų, konsultantų, atstovų, brokerių ar kitų nepriklausomų specialistų, kuriems dėl to kiltų interesų konfliktas, būtų pažeistos tokių specialistų profesinės etikos normos arba gerosios verslo praktikos standartai.
  5. Šios dalies nuostatų nesilaikymas yra laikomas esminiu Sutarties pažeidimu.

1. **PASLAUGŲ KOKYBĖ**
   1. Suteikiamų Paslaugų kokybė turi atitikti Techninėje specifikacijoje ir Sutartyje bei teisės aktuose tokioms Paslaugoms nustatytus reikalavimus.
   2. Galutinei produkcijai, sukurtai Paslaugų teikimo metu, nustatomas garantijos terminas, nurodytas Techninėje specifikacijoje.
   3. Paslaugų teikėjo specialistai turi atitikti Pirkimo dokumentuose nurodytus kvalifikacinius reikalavimus*.*Paslaugų teikėjas privalo užtikrinti, kad lygiavertė jo ir (arba) jo personalo kvalifikacija būtų užtikrinama visą Sutarties galiojimo laikotarpį.
   4. Paslaugų teikėjas turi užtikrinti, kad Sutarties vykdymo metu Paslaugos būtų teikiamos pagal pirkime reikalautą standartą, taip pat turi užtikrinti, kad šis standartas galiotų viso Sutarties galiojimo laikotarpiu. Jei Sutarties galiojimo laikotarpiu standartas nustos galioti, Paslaugų teikėjas turi nedelsiant jį atnaujinti ir pateikti Užsakovui.
   5. Paslaugų teikėjas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus Paslaugų teikimui Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus.
   6. Užsakovas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 10 (dešimt) darbo dienų nuo Paslaugų perdavimo–priėmimo akto pasirašymo dienos.
   7. **Dėl Paslaugų ir (ar) Paslaugų rezultatų trūkumų ir jų šalinimo (netaikoma Sutarties 4.8 punktui):**
      1. Užsakovo nustatytiems Paslaugų rezultato trūkumams šalinti terminai nustatyti Techninėje specifikacijoje. Paslaugų rezultato trūkumų šalinimo terminams, kurie nėra nustatyti Techninėje specifikacijoje, nustatomas 5 darbo dienų terminas arba kitas tarpusavio Šalių suderintas terminas, kuris negali būti ilgesnis, nei visų Paslaugų suteikimo terminas.
      2. Paslaugų ir (ar) Paslaugų rezultato trūkumais laikomi nustatyti neatitikimai Techninėje specifikacijoje ir Sutartyje ar teisės aktuose nurodytiems reikalavimams.Paslaugų teikėjas per Techninėje specifikacijoje ir (ar) Sutartyje nustatytą terminą nuo Užsakovo pranešimo apie trūkumų nustatymą išsiuntimo dienos privalo savo jėgomis ir lėšomis pašalinti trūkumus.
      3. Už nustatytų Paslaugų rezultato trūkumų nepašalinimą per Sutartyje nustatytą terminą Paslaugų teikėjas moka 0,02 procento nuo trūkumų turinčių Paslaugų vertės dydžio delspinigius už kiekvieną uždelstą dieną. Paslaugų teikėjas taip pat atlygina Užsakovo dėl to patirtus tiesioginius nuostolius tiek, kiek jų nepadengia netesybos. Užsakovui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.
   8. **Dėl Paslaugų teikimo metu pagamintos galutinės produkcijos trūkumų ir jų šalinimo:**
      1. Paslaugos bus laikomos tinkamai suteiktomis, jei Paslaugų teikimo metu pagaminta produkcija išpildo nurodytą objektą (kompleksą) sąmatoje apibrėžta apimtimi ir objekto (komplekso) išpildymas atitinka Techninėje specifikacijoje nustatytus reikalavimus.
      2. Jei Sutarties įgyvendinimo metu paaiškėja, kad konkrečiam objektui (kompleksui) skaitmeninimo veiklos negali būti įgyvendinamos arba galimas tik dalinis jų įgyvendinimas, Užsakovas įvertina aplinkybes, ar atitinkamo objekto (komplekso) išbaigtumas atitiks Techninės specifikacijos reikalavimus ir pasieks Sutarties įgyvendinimo tikslą, bei priima sprendimą, ar Paslaugų teikėjui atlikti skaitmeninimo veiklas vertinamame objekte (komplekse), ar prašyti pakeisti konkretų objektą (kompleksą) kitu objektu (kompleksu) iš preliminaraus objektų sąrašo.
      3. Paslaugos konkrečiam objektui (kompleksui) laikomos suteiktomis netinkamai, jei Paslaugų teikimo metu pagaminta galutinė produkcija neatitinka Techninėje specifikacijoje nurodytų reikalavimų ir (arba) nėra išpildyta sąmatoje nurodyta konkretaus objekto (komplekso) visa apimtimi ir (arba) Paslaugų teikėjas Paslaugų teikimo metu nederino savo veiksmų su Užsakovu, kaip nurodyta Techninės specifikacijos 2.1.5 ir 2.3.3 punktuose.
      4. Užsakovo nustatytiems Paslaugų rezultato trūkumams šalinti nustatomas tarpusavio Sutarties šalių suderintas terminas, kuris negali būti ilgesnis kaip 10 darbo dienų.
      5. Už nustatytų Paslaugų rezultato trūkumų nepašalinimą per Sutartyje nustatytą terminą Paslaugų teikėjas moka 5 procentų baudą nuo atitinkamo objekto (komplekso) įkainio, nurodyto Sutarties priede Nr. 2 (Paslaugų teikėjo pasiūlymas). Paslaugų teikėjas taip pat atlygina Užsakovo dėl to patirtus tiesioginius nuostolius tiek, kiek jų nepadengia netesybos. Užsakovui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.
      6. Jei Užsakovas Paslaugų teikėjo pagamintai produkcijai 3 ir daugiau objektų (kompleksų) nustato trūkumus pagal Sutarties 4.8.3 punktą, Užsakovas turi teisę vienašališkai, įspėjęs Paslaugų teikėją prieš 5 (penkias) darbo dienas, nutraukti Sutartį dėl esminio Sutarties pažeidimo.
   9. Jei Paslaugų teikėjas Sutarties vykdymo metu nesilaiko žaliųjų / aplinkosauginių kriterijų arba, Užsakovui paprašius, nepateikia tai įrodančių dokumentų, Paslaugų teikėjas moka 500,00 Eur (penkių šimtų eurų ir 00 euro ct) dydžio baudą.
   10. Paslaugų teikėjas yra atsakingas už visus Paslaugų rezultato trūkumus nepriklausomai nuo to, ar jie buvo nurodyti suteiktų Paslaugų perdavimo–priėmimo akte, ar ne (t. y. tiek už akivaizdžius, tiek už paslėptus trūkumus).
   11. Paslaugų teikėjui per Techninėje specifikacijoje ir (ar) Sutartyje nustatytą terminą nepašalinus nustatytų Paslaugų trūkumų, Užsakovas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Užsakovo patirtas trūkumų šalinimo išlaidas.
   12. Jeigu Paslaugos buvo teikiamos naudojant Paslaugų teikėjo pateikiamas perkamas medžiagas, už tokių medžiagų kokybę Paslaugų teikėjas atsako kaip pardavėjas pagal pirkimo–pardavimo sutartį.
   13. Paslaugų teikėjas, teikdamas Paslaugas, užtikrina saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų teikiant Paslaugas, laikymąsi (jei taikoma).
   14. Paslaugų teikėjas teikia Užsakovui ataskaitas Techninėje specifikacijoje nustatyta tvarka ir terminais.
   15. Už vėlavimą pateikti einamąją paslaugų vykdymo ataskaitą laiku Paslaugų teikėjas, Užsakovui pareikalavus, moka Užsakovui 50,00 Eur (penkiasdešimt eurų ir 00 euro ct) dydžio delspinigius už kiekvieną uždelstą dieną.
2. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO IR PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninėje specifikacijoje nustatytais terminais ir tvarka, taip pat pagal tarp Šalių suderintą Paslaugų teikimo grafiką (toliau – Grafikas). **Visų Paslaugų suteikimo terminas – 2025-12-31.**
   2. Paslaugų teikimo vietos nurodytos Techninėje specifikacijoje.
   3. Paslaugos pagal šią Sutartį teikiamos remiantis Technine specifikacija bei joje numatytomis suderinti Metodikomis ir Grafiku. Grafikas turi būti parengtas ir suderintas per Techninėje specifikacijoje nustatytą terminą. Grafike nustatyti terminai galės būti keičiami, nekeičiant Sutarties 5.1 punkte nustatyto galutinio termino, išskyrus atvejus, nurodytus Sutarties 5.11 punkte.
   4. Užsakovas turi priimti suteiktas Paslaugas (t. y., pasirašyti Paslaugų rezultato perdavimo–priėmimo aktą ir priimti PVM sąskaitą faktūrą ar kito tipo priklausančią išrašyti sąskaitą) arba raštu informuoti Paslaugų teikėją apie Paslaugų rezultato trūkumus Sutartyje nustatyta tvarka.
   5. Jei Paslaugų kokybė atitinka Techninėje specifikacijoje ir Sutartyje nustatytus reikalavimus, Užsakovas per Sutarties 2.14 punkte nustatytą terminą turi pasirašyti Paslaugų perdavimo–priėmimo aktą. Suteiktos Paslaugos priimamos ir priėmimo dokumentai įforminami pagal teisės aktų nustatytą tvarką bei reikalavimus.
   6. Jeigu Paslaugų ir (ar) Paslaugų rezultato perdavimo – priėmimo metu nustatoma, kad Paslaugos suteiktos netinkamai ir Paslaugų rezultatas neatitinka Techninėje specifikacijoje ir Sutartyje nustatytų reikalavimų, Užsakovas turi teisę atsisakyti pasirašyti Paslaugų rezultato perdavimo–priėmimo aktą, raštu nurodydamas priimto sprendimo motyvus (jei įmanoma, nurodydamas ir priemones, kurių Paslaugų teikėjas privalo imtis, kad Paslaugų kokybė atitiktų Sutarties reikalavimus ir Paslaugų perdavimo priėmimo aktas būtų pasirašytas), o Paslaugų teikėjas privalo per Sutartyje nustatytą terminą nuo Užsakovo pranešimo apie trūkumų nustatymą išsiuntimo dienos savo jėgomis ir lėšomis pašalinti trūkumus.
   7. Jei Sutartyje numatytas Paslaugų suteikimas ir (ar) kitų Paslaugų teikėjo įsipareigojimų vykdymas dalimis, Užsakovas pasirašo Paslaugų etapo priėmimo–perdavimo aktą ir Paslaugų teikėjas išrašo PVM sąskaitą faktūrą ar kito tipo priklausantį išrašyti dokumentą po kiekvieno Paslaugų etapo atlikimo ir priėmimo ir (ar) dalies kitų Paslaugų teikėjo sutartinių įsipareigojimų įvykdymo.
   8. Jei Paslaugų teikėjas dėl savo kaltės nesuteikia Paslaugų Sutarties 5.1 punkte nustatytais terminais, Paslaugų teikėjas moka 0,02 procento nuo nesuteiktų Paslaugų ir (ar) neįvykdytų kitų Paslaugų teikėjo įsipareigojimų vertės dydžio delspinigius už kiekvieną uždelstą dieną.
   9. Sutartyje nustatytų netesybų reikalavimas nepanaikina kitų Užsakovo teisių gynimo būdų.
   10. Visų suteiktų Paslaugų rezultatą perdavus Užsakovui pagal šioje Sutartyje išdėstytas sąlygas ir terminus, bus laikoma, kad Paslaugų teikėjas suteikė Paslaugas.
   11. Šalių rašytiniu sutarimu Paslaugų teikimo terminai gali būti pratęsti arba sustabdyti, jeigu Paslaugų teikėjas, nesibaigus Sutartyje nustatytam Paslaugų suteikimo terminui, pateikia Užsakovui argumentuotą prašymą ir šį prašymą pagrindžiančius dokumentus pratęsti Paslaugų suteikimo terminą arba sustabdyti ir jame nurodytos aplinkybės yra susijusios bent su viena iš šių aplinkybių:
       1. Užsakovas nevykdo ar netinkamai vykdo savo įsipareigojimus pagal šią Sutartį ir todėl Paslaugų teikėjas negali suteikti Paslaugų laiku ir pateikiami šias aplinkybes patvirtinantys dokumentai;
       2. Užsakovo Paslaugų teikėjui pateikiami papildomi nurodymai ir (arba) informacija turi įtakos Paslaugų teikėjo Paslaugų teikimo terminams ir pateikiami šias aplinkybes patvirtinantys dokumentai;
       3. ypač nepalankios meteorologinės sąlygos turi įtakos Paslaugų teikimo terminams (jei kitaip nėra nurodyta Techninėje specifikacijoje);
       4. valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Paslaugų teikėjui laiku suteikti Paslaugas ir pateikiami šias aplinkybes patvirtinantys dokumentai;
       5. kitos nuo Paslaugų teikėjo nepriklausančios objektyvios aplinkybės, kurių Paslaugų teikėjas nežinojo ar negalėjo žinoti prieš pasirašydamas šią Sutartį.
   12. Šalys įsipareigoja nedelsiant raštu informuoti kitą Šalį apie Sutarties 5.11 punkte nurodytų aplinkybių atsiradimą. Sutarties 5.11 punkte numatytais atvejais Paslaugų suteikimo terminai gali būti pratęsiami arba po sustabdymo atnaujinami tokiam terminui kurį tęsiasi Sutarties 5.11 punkte nurodytos aplinkybės, tačiau šie terminai negali viršyti bendros Sutarties trukmės (įskaitant jos pratęsimus). Bet koks Sutarties keitimas dėl aukščiau nurodytų priežasčių yra pasirašomas raštu.
   13. Esant svarbioms priežastims (siekiant nustatyti, ar iš tikrųjų buvo padarytos esminės Paslaugų teikimo klaidos, pažeidimai; taip pat jei Užsakovas negauna tiesiogiai su Sutarties vykdymų susijusių valstybės ar Europos Sąjungos asignavimų; buvo priimti svarbūs Sutarties vykdymui teisės aktų pakeitimai; vėluojama suteikti Paslaugas dėl trečiųjų šalių įtakos; Šalys daugiau nei 30 kalendorinių dienų neišsprendžia ginčo derybomis; ir pan.), Užsakovas, raštu informavęs Paslaugų teikėją ir nurodęs konkrečias priežastis ir (ar) aplinkybes, turi teisę sustabdyti Paslaugų teikimą. Šalims sužinojus, jog išnyko Paslaugų teikimo sustabdymo priežastys ir (ar) aplinkybės, bet kuri iš Šalių turi teisę viena kitai raštu pranešti apie šį galimai egzistuojantį faktą. Per 3 darbo dienas nuo tokio pranešimo išsiuntimo dienos Užsakovas, įvertinęs visą turimą informaciją ir dokumentus:
       1. jeigu nesutinka, kad išnyko Paslaugų teikimo sustabdymo priežastys ir (ar) aplinkybės, raštu pateikia Paslaugų teikėjui konkrečias priežastis ir (ar) aplinkybes;
       2. jeigu sutinka, kad išnyko Paslaugų teikimo sustabdymo priežastys ir (ar) aplinkybės, raštu Paslaugų teikėjui praneša apie Paslaugų teikimo atnaujinimą. Paslaugų teikėjas privalo pradėti tęsti Paslaugų teikimą ne vėliau kaip per 10 darbo dienų nuo šio Užsakovo pranešimo gavimo dienos arba nuo kitos, Šalių suderintos dienos, kuri negali būti ilgesnė kaip 30 kalendorinių dienų, jeigu Paslaugų teikimo sustabdymas truko ilgiau nei 3 mėnesius.
   14. Paslaugų suteikimo terminas pratęsiamas tokiam laikotarpiui, kuriam buvo sustabdytas Paslaugų teikimas.
3. **ŠALIŲ TEISĖS IR PAREIGOS**
   1. **Paslaugų teikėjas įsipareigoja:**
      1. tinkamai ir sąžiningai vykdyti Sutartį, tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
      2. Sutartyje nustatytu laiku (jei Sutartyje nurodomi Paslaugų suteikimo etapai – atskiruose etapuose nustatytu laiku) suteikti Paslaugas, perduoti Užsakovui Sutartyje nurodytų Paslaugų rezultatą ir ištaisyti nustatytus trūkumus per Užsakovo nustatytą terminą;
      3. turėti visą reikalingą įrangą Techninėje specifikacijoje nurodytoms Paslaugoms tinkamai ir kokybiškai suteikti ir rezultatams pasiekti;
      4. gauti visus reikiamus leidimus Techninėje specifikacijoje nurodytoms Paslaugoms tinkamai ir kokybiškai suteikti ir rezultatams pasiekti;
      5. prisiimti kartu su Paslaugomis tiekiamų prekių žuvimo ar sugedimo riziką iki Paslaugų rezultato perdavimo–priėmimo akto pasirašymo momento;
      6. pateikti visus dokumentus, nurodytus Techninėje specifikacijoje ir Sutartyje, bei konsultuoti Užsakovą kitais, su Paslaugų teikėjo sutartiniais įsipareigojimais susijusiais, klausimais;
      7. nedelsiant informuoti Užsakovą apie bet kokias aplinkybes, trukdančias arba galinčias sutrukdyti laiku ir kokybiškai teikti Paslaugas;
      8. užtikrinti, kad Paslaugas teiks tik tinkamą kvalifikaciją turintys asmenys, susipažinę su darbuotojų saugos ir sveikatos, gaisrinės saugos, aplinkosaugos klausimais (jei taikoma).
   2. Paslaugų teikėjas įsipareigoja, vykdydamas Sutartį, užtikrinti visų pirkime pasiūlytų ekonominio naudingumo kriterijų tinkamą ir kokybišką įgyvendinimą, įskaitant pirkimo metu pasiūlytų specialistų dalyvavimą ir nurodytos įrangos naudojimą Sutarties vykdyme. Pasiūlytų ekonominio naudingumo kriterijų netaikymas arba netinkamas taikymas, suteikia teisę Užsakovui nutraukti Sutartį be atskiro Paslaugų teikėjo įspėjimo dėl esminio Sutarties pažeidimo.
   3. Teikiant Paslaugas Paslaugų teikėjas turi laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, Paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir Paslaugų perdavimo–priėmimo aktai turi būti pasirašomi elektroniniu parašu. Paslaugų teikėjas turi siekti, kad Paslaugai suteikti būtų sunaudojama mažiau gamtos išteklių ir taip būtų laikomasi Aprašo 4.4.4.3 punkte nustatyto aplinkosauginio principo, t. y., siekti, kad Paslaugų teikėjas ir jo atvykimui į Techninėje specifikacijoje nurodytus objektus rinktųsi netaršias / mažiau taršias transporto priemones, kurios atitinka žaliojo pirkimo reikalavimus, nurodytus Apraše ir (arba) siekti, kad Paslaugai teikti naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus.
   4. **Paslaugų teikėjas turi teisę:**
      1. gauti apmokėjimą Sutartyje nustatyta tvarka, su sąlyga, kad Paslaugos suteiktos tinkamai, kokybiškai ir laiku;
      2. reikalauti, kad Užsakovas priimtų teikiamas Paslaugas, atitinkančias Pirkimo dokumentų, Sutarties ir Paslaugų teikimui taikomų teisės aktų reikalavimus bei pasirašytų priėmimo–perdavimo aktą;
      3. gauti iš Užsakovo informaciją, reikalingą šios Sutarties tinkamam įvykdymui.
   5. Paslaugų teikėjas turi kitas Sutartyje ir Lietuvos Respublikoje galiojančiuose teisės aktuose numatytas teises ir pareigas.
   6. Sutarties vykdymui Paslaugų teikėjas neturi teisės sudaryti darbo, paslaugų teikimo ar kitokių sutarčių su Užsakovo darbuotojais, taip pat bet kokiais kitais pagrindais pasitelkti Užsakovo darbuotojų Sutarties vykdymui, jei tai nėra raštu suderinta su Užsakovu. Šio punkto pažeidimas laikomas esminiu Sutarties pažeidimu ir Užsakovas turi teisę Sutartyje nustatyta tvarka vienašališkai nutraukti šią Sutartį prieš terminą.
   7. **Užsakovas įsipareigoja:**
      1. tinkamai ir sąžiningai vykdyti Sutartį, tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
      2. Sutarties vykdymo metu bendradarbiauti su Paslaugų teikėju, teikiant Sutarties vykdymui pagrįstai reikalingą informaciją, kurios pateikimo būtinybė iškilo Sutarties vykdymo metu;
      3. priimti tinkamas, kokybiškas ir laiku ir tinkamai suteiktas Paslaugas, ir už jas sumokėti Paslaugų teikėjui Sutartyje nustatyta tvarka.
   8. **Užsakovas turi teisę:**
      1. kontroliuoti Sutarties vykdymą bei duoti Paslaugų teikėjui nurodymus, kad būtų tinkamai, kokybiškai ir laiku įvykdyta Sutartis;
      2. nemokėti Paslaugų teikėjui už netinkamai, nekokybiškai ir (ar) ne laiku suteiktas Paslaugas;
      3. be atskiro pranešimo atlikti bet kokius patikrinimus, kurie Užsakovui atrodo reikalingi, kilus įtarimui, kad Paslaugų teikėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai, pažeidžiant reikalavimus.
   9. Užsakovas turi ir kitas Sutartyje ir Lietuvos Respublikoje galiojančiuose teisės aktuose numatytas teises ir pareigas.
   10. Paslaugų teikėjas yra vienintelis atsakingas asmuo, jei trečiosios šalys pateiktų reikalavimų dėl jų patirtos žalos turtui ar asmeniui, padarytos Teikėjo ar jo darbuotojų vykdant sutartį ir garantuoja galimų nuostolių atlyginimą Užsakovui, jeigu būtų keliami tokie reikalavimai.

# **SUTARTIES ĮVYKDYMO UŽTIKRINIMAS**

* 1. Taikomas Sutarties įvykdymo užtikrinimas – netesybos ir sutarties įvykdymo užtikrinimas.
  2. Šalys pareiškia, kad šioje Sutartyje nustatytos netesybos yra laikomos teisingomis bei nedidelėmis. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
  3. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
  4. Paslaugų teikėjo pateikiamoms papildomoms Sutarties įvykdymo užtikrinimo priemonėms taikomos šios sąlygos:
     1. Paslaugų teikėjas ne vėliau kaip per 15 (penkiolika) darbo dienų nuo šios Sutarties pasirašymo dienos turi pateikti Užsakovui Sutartyje 7.4.3 punkte nurodyto dydžio Sutarties įvykdymo užtikrinimą, galiojantį ne trumpiau negu galioja ši Sutartis. Esant Sutarties pratęsimui, atitinkamai turi būti pratęsiamas ir Sutarties įvykdymo užtikrinimo galiojimas;
     2. Sutarties įvykdymo užtikrinimas turi būti pateiktas Šalių tarpusavio atsiskaitymams naudojama valiuta. Sutartis turi būti užtikrinama pateikiant Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės valstybėje registruoto banko ar draudimo kompanijos išduotą pirmo pareikalavimo neatšaukiamą Sutarties įvykdymo banko garantiją arba draudimo bendrovės išduotą Sutarties įvykdymo laidavimo raštą (kartu su laidavimo draudimo liudijimu (polisu) ir sumokėtos draudimo įmokos už išduotą laidavimo raštą mokestinio dokumento patvirtinta kopija).
     3. **Išduota besąlyginės neatšaukiamos garantijos ar draudimo bendrovės laidavimo rašto vertė** – **5 proc. Sutarties vertės be PVM.**
     4. Sutarties įvykdymo užtikrinimas turi būti pateiktas rašytine forma, jame turi būti nurodyta, kad Paslaugų teikėjui neįvykdžius arba netinkamai įvykdžius savo sutartinius įsipareigojimus, garantas (laiduotojas) įsipareigoja sumokėti Užsakovui visą Sutarties įvykdymo užtikrinimo sumą per 10 (dešimt) darbo dienų, gavęs pirmą Užsakovo rašytinį reikalavimą, Užsakovui neprivalant pagrįsti savo reikalavimų, o tik rašte nurodžius, kaip Paslaugų teikėjas neįvykdė ar netinkamai įvykdė savo sutartinius įsipareigojimus.
  5. Užsakovas neįsipareigoja įrodyti realiai patirtų nuostolių ir Paslaugų teikėjas pateikdamas Sutarties įvykdymo užtikrinimą pareiškia ir garantuoja, jog Sutarties įvykdymo užtikrinimo suma laikytina minimaliais Užsakovo nuostoliais, kurių atskirai nereikia įrodinėti.
  6. Užsakovas grąžina Paslaugų teikėjui Sutarties įvykdymo užtikrinimą ne vėliau kaip per 30 (trisdešimt) kalendorinių dienų nuo Paslaugų teikėjo prašymo gavimo ir šia Sutartimi prisiimtų įsipareigojimų įvykdymo dienos.
  7. Jei Paslaugų teikėjas per Sutartyje nustatytą terminą nepateikia nustatyto Sutarties įvykdymo užtikrinimo, laikoma, kad Paslaugų teikėjas atsisakė pasirašyti Sutartį.
  8. Delspinigių ir (ar) baudų sumai, Paslaugų teikėjo mokėtinai pagal šią Sutartį, viršijus 5 proc. pradinės Sutarties vertės, Užsakovas turi teisę kreiptis į garantą dėl Sutarties įvykdymo užtikrinimo sumos sumokėjimo ir vienašališkai nutraukti Sutartį.

1. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**
   1. **Šalims pasirašius Sutartį, ši Sutartis įsigalioja nuo Paslaugų teikėjo pirkimo dokumentuose reikalaujamo Sutarties įvykdymo užtikrinimo pateikimo dienos ir galioja iki 2026 01 31**. Jei per nustatytą terminą Sutarties įvykdymo užtikrinimas nepateikiamas, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal Pirkimo sąlygas ir LR VPĮ tai yra laikoma atsisakymu sudaryti Sutartį. Šios Sutarties pasirašymo diena laikoma data, kai Sutartį pasirašo paskutinė Sutarties Šalis.
   2. Sutartis gali nustoti galioti anksčiau, jei Sutarties įgyvendinimo metu bus pasiekta pradinė Sutarties vertė arba suteiktos Sutartyje numatytos Paslaugos.
   3. Sutarties sąlygos jos galiojimo laikotarpiu gali būti keičiamos neatliekant naujos pirkimo procedūros vadovaujantis šios Sutarties nuostatomis ir (ar) LR VPĮ 89 straipsnio nuostatomis ir užtikrinant, kad nebūtų pažeisti šio įstatymo 17 straipsnyje nustatyti principai ir tikslai. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
   4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 30 (trisdešimt) kalendorinių dienų ir kitai Šaliai pateikti motyvuotą raštišką atsakymą. Prašymo nagrinėjimo terminas kiekvieną kartą yra atnaujinamas, gavus papildomos informacijos dėl siekiamo atlikti Sutarties sąlygų keitimo. Šalių nesutarimo atveju sprendimo teisė priklauso Užsakovui.
   5. Sutarties pakeitimai ir papildymai galimi Šalių raštišku susitarimu. Abiejų Šalių pasirašyti tokie susitarimai tampa neatskiriama šios Sutarties dalimi.
   6. Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant:
      1. reikalauti kitos Šalies tinkamai vykdyti sutartinius įsipareigojimus ir (arba);
      2. reikalauti atlyginti nuostolius ir (arba);
      3. pasinaudoti Sutarties įvykdymo užtikrinimu ir (arba);
      4. reikalauti sumokėti Sutartyje nustatytas netesybas (delspinigius / baudas) ir (ar) atlyginti nuostolius ir (arba);
      5. nutraukti Sutartį Sutarties 8.7 punkte nustatyta tvarka.
   7. Užsakovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Paslaugų teikėją, nutraukti Sutartį, jeigu Paslaugų teikėjas iš esmės pažeidė Sutartį. Paslaugų teikėjo padarytas Sutarties pažeidimas laikomas esminiu, jeigu Paslaugos neatitinka Sutartyje ir (ar) Techninėje specifikacijoje numatytų reikalavimų ir (ar) Paslaugų teikėjas neištaiso Paslaugų teikimo trūkumų per Sutartyje nustatytą terminą; Techninėje specifikacijoje nurodytos Metodikos nepavyksta patvirtinti per 30 kalendorinių dienų nuo Sutarties įsigaliojimo dienos; daugiau nei 2 kartus dėl savo kaltės Paslaugų teikėjas nesilaiko nustatyto grafiko; Paslaugų teikėjo kvalifikacija tapo nebeatitinkančia šios Sutarties reikalavimų; Paslaugų teikėjas Sutarties vykdymo metu įgyja pašalinimo pagrindą ar paaiškėja, kad Paslaugų teikėjas pirkimo vykdymo metu nuslėpė atitinkantis pašalinimo pagrindą; yra panaikintas Pirkimo vykdymo metu reikalautas standartas arba Pirkimo vykdymo metu reikalautas standartas nustojo galioti Sutarties vykdymo metu, o Paslaugų teikėjas nepateikė atnaujinto galiojančio standarto; Paslaugų teikėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus; jei Paslaugų teikėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės; yra kitos aplinkybės, numatytos Lietuvos Respublikos civilinio kodekso 6.217 straipsnyje ar LR VPĮ 90 straipsnyje.
   8. Užsakovui nutraukus Sutartį Sutarties 8.7 punkto nustatyta tvarka, Užsakovas turi teisę pasinaudoti savo teisių gynimo būdais, nurodytais Sutarties 8.6 punkte. Paslaugų teikėjui, nepagrįstai nutraukus Sutartį, Užsakovui pareikalavus, Paslaugų teikėjas moka Užsakovui 15 (penkiolika) procentų pradinės Sutarties vertės dydžio baudą ir atlygina tiesioginius nuostolius, susijusius su Sutarties nutraukimu. Užsakovui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
   9. Sutartis gali būti nutraukiama raštišku abiejų Šalių sutarimu. Toks Šalių susitarimas turi būti įformintas papildomu susitarimu.
   10. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo, t. y. kokybės garantijos, atsakomybės ir pan. Taip pat išlieka galioti visi atsiradę ir tinkamai neįvykdyti Salių tarpusavio įsipareigojimai, įskaitant, tačiau ne tik finansiniai įsipareigojimai.
2. **ŠALIŲ ATSAKOMYBĖ, NENUGALIMOS JĖGOS APLINKYBĖS *(FORCE MAJEURE)* IR VALSTYBĖS VEIKSMAI**
   1. Sutarties galiojimo laikotarpiu Šalis gali būti visiškai ar iš dalies atleidžiama nuo sutartinių įsipareigojimų vykdymo ir civilinės atsakomybės (padarinių), jei ji įrodo, kad Sutartis visiškai ar iš dalies neįvykdyta dėl nenugalimos jėgos (*force majeure*) aplinkybių.
   2. Šalys nenugalimos jėgos (*force majeure*) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos Atleidimo nuo atsakomybės, esant nenugalimos jėgos (*force majeure*) aplinkybėms, taisyklės.
   3. Šalis, prašanti ją visiškai ar dalinai atleisti nuo sutartinių įsipareigojimų vykdymo ir (ar) sutartinės civilinės atsakomybės nenugalimos jėgos (*force majeure*) pagrindu, privalo raštu pranešti kitai Šaliai nedelsiant, bet ne vėliau kaip per 5 (penkias) kalendorines dienas nuo tokių aplinkybių / kliūčių, trukdančių tinkamai vykdyti Sutartį, atsiradimo ar paaiškėjimo momento ir pateikti: 1) objektyvius ir išsamius įrodymus bei rašytinius paaiškinimus apie atsiradusias nenumatytas aplinkybes / kliūtis bei jų poveikį ir rizikas Šalies sutartinių įsipareigojimų tinkamam vykdymui, taip pat, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar galimas neigiamas pasekmes Sutarties tinkamam vykdymui; 2) preliminarų įsipareigojimų įvykdymo terminą, jei aplinkybės, dėl kurių neįmanoma įvykdyti Sutartį, yra laikinos. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
   4. Sutarties galiojimo laikotarpiu Šalis gali būti visiškai ar iš dalies atleidžiama nuo atsakomybės dėl Sutarties neįvykdymo, sąlygoto privalomų ir nenumatytų valstybės institucijų veiksmų (aktų), dėl kurių įvykdyti prievolę neįmanoma ir kurių Šalys neturėjo teisės ginčyti (LR CK 6.253 straipsnio 3 dalis). Šia aplinkybe besiremianti Šalis privalo raštu pranešti kitai Šaliai ne vėliau kaip per 3 (tris) darbo dienas nuo tokių veiksmų atsiradimo ar paaiškėjimo momento ir įrodyti, kad: 1) pagrindas netaikyti sutartinės civilinės atsakomybės ar Šalį visiškai ar dalinai nuo jos atleisti, egzistuoja išimtinai dėl valstybės institucijų veiksmų (aktų), kurie faktiškai turi tiesioginę įtaką Sutarties vykdymui; 2) šie veiksmai (aktai) turi būti nenumatyti ir privalomi Šaliai – Šalis negalėjo jų numatyti iš anksto (Sutarties sudarymo metu); 3) veiksmai (aktai) turi būti tokie, dėl kurių įvykdyti prievolę neįmanoma; 4) Šalis neturėjo teisės veiksmų (aktų) ginčyti teismo ar administracine tvarka. Teikdama šiame punkte minėtą pranešimą, Šalis privalo nurodyti ir preliminarų įsipareigojimų įvykdymo terminą, jei valstybės veiksmai (aktai), dėl kurių neįmanoma įvykdyti Sutartį, yra laikini.
   5. Šaliai negalint vykdyti sutartinių įsipareigojimų dėl privalomų ir nenumatytų valstybės institucijų veiksmų (aktų) arba nenugalimos jėgos aplinkybės tęsiasi ilgiau kaip 2 (du) mėnesius, bet kuri iš Šalių turi teisę vienašališkai nutraukti šią Sutartį, apie tai raštu įspėjusi kitą šalį prieš 10 (dešimt) kalendorinių dienų.
3. **ASMENS DUOMENŲ APSAUGA**
   1. Paslaugų teikėjas, pasirašydamas šią Sutartį įsipareigoja vadovautis, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu ir Valstybinės duomenų apsaugos inspekcijos rekomendacijomis.
   2. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises. Susitarimą pasirašymui pateikia Užsakovas. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.
4. **KONFIDENCIALI INFORMACIJA**
   1. Ši Sutartis, jos priedai ir atlikti Sutarčių pakeitimai, išskyrus informaciją, kuri pagal teisės aktus yra laikoma konfidencialia, nėra laikomi konfidencialiais ir bus viešinami Centrinėje viešųjų pirkimų informacinėje sistemoje.
   2. Šalys susitaria laikyti informaciją, kuri pagal teisės aktus yra laikoma konfidencialia, paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos, kuri pagal teisės aktus yra laikoma konfidencialia, jokiai trečiai šaliai be išankstinio raštiško ją pateikusios Šalies sutikimo, taip pat nenaudoti tokio pobūdžio konfidencialios informacijos asmeniniams ar trečiųjų asmenų poreikiams, išskyrus atvejus, kai tokia informacija turi būti atskleista teisės, finansų ar kitos srities specialistui ar patarėjui, ar paskolos davėjui.
   3. Šalys žino, sutinka ir įsipareigoja neskleisti, negarsinti, neperduoti tretiesiems asmenims konfidencialios informacijos, šia informacija naudotis tik Sutarties įvykdymo tikslui, o pasibaigus Sutarties galiojimui ar Sutartį nutraukus – grąžinti konfidencialią informaciją kitai Šaliai ar pateiktą informaciją sunaikinti.
   4. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 3000,00 Eur (trijų tūkstančių eurų ir 00 euro ct) be PVM baudą ir atlyginti visus kitos Šalies patirtus tiesioginius ir netiesioginius nuostolius, kiek jų nepadengia numatyta bauda.
5. **INTELEKTINĖS NUOSAVYBĖS TEISĖS IR PASLAUGŲ REZULTATŲ ŽENKLINIMAS**
   1. Visi paslaugų teikimo rezultatai ir su jais susijusios išimtinės teisės, atsiradusios teikiant paslaugas, įskaitant intelektinės nuosavybės teises, jei tokios atsirastų, be jokio papildomo atlygio ir susitarimo pereina Užsakovui nuo Paslaugų rezultato perdavimo momento be jokių teritorijos, laikotarpio ir panaudojimo būdų apribojimų. Užsakovas gali naudotis jomis pats ar suteikti/perduoti pernaudojimui be apribojimų, ir be atskiro Paslaugų teikėjo sutikimo.
   2. Užsakovas, užsakydamas Paslaugas, siekia gauti ne originalų kūrybinės veiklos rezultatą, o tiksliais parametrais apibrėžtą ir kuo tiksliau skaitmeninamus objektus atkartojančią medžiagą / išvestinius objektus / galutinę produkciją.
   3. Užsakovo užsakomų Paslaugų tikslas – Paslaugų rezultatą (medžiagą / išvestinius objektus / galutinę produkciją) atverti visuomenei: padaryti viešai prieinamus internetu peržiūrai bei naudojimui žinomais (3D spausdinimas, naudojimas papildytos ir virtualios realybės projektams, kt.) ir dar nežinomais būdais. Paslaugų rezultatas (medžiaga / išvestiniai objektai) bus ženklinami Creative Commons licencijomis.
   4. Viešai skelbiant paslaugų rezultatą (medžiagą / išvestinius objektus / galutinę produkciją) Užsakovas bus nurodytas, kaip teisių turėtojas, o Paslaugų teikėjas ir (ar) konkretūs asmenys, sukūrę Paslaugų rezultatą, gali būti nurodomi metaduomenyse.
   5. Jei Sutarties įgyvendinimo metu būtų sukurti autorių / gretutinių teisių objektai (paskaitos, instrukcijos, metodikos ir (ar) kiti su tiesioginių Paslaugų rezultatu susiję objektai):
      1. Užsakovui, nuo autorių / gretutinių teisių objekto priėmimo akto pasirašymo momento arba nuo to momento, kai pateikiamas Užsakovui autorių / gretutinių teisių objektas arba bet kuri jų dalis, priklausomai nuo to, kuris momentas yra anksčiau, Užsakovui be jokių apribojimų suteikiamos išimtinės turtinės autoriaus / gretutinės teisės į intelektinės nuosavybės objektą, įskaitant, bet neapsiribojant, teisę atgaminti, viešai atlikti, viešai rodyti, išleisti, adaptuoti ar kitaip perdirbti, įrašyti, transliuoti, platinti, retransliuoti, viešai skelbti, padaryti viešai prieinamu internete.
      2. Užsakovas turi teisę savo nuožiūra naudoti Paslaugų teikimo metu sukurtus tokius autorių / gretutinių teisių objektus Užsakovo bei su juo susijusių asmenų vykdomos veiklos bei kitais tikslais. Jų naudojimui *mutatis mutandis* taikomos kitos šiame skirsnyje numatytos taisyklės.
      3. Visos išimtinės turtinės autorių / gretutinės teisės į Paslaugų teikimo metu sukurtus autorių / gretutinių teisių objektus Paslaugų gavėjui perduodamos visam teisės aktuose nustatytam autorių / gretutinių teisių galiojimo laikotarpiui.
      4. Užsakovui suteikiama teisė adaptuoti ar kitaip perdirbti autorių / gretutinių teisių objektus, bet kokie Užsakovo ar jo pavedimu trečiųjų asmenų atliekami veiksmai su šiais objektais, įskaitant autorių teisių / gretutinių teisių objekto keitimą, nebus laikomi neturtinės teisės (kūrinio neliečiamybės) pažeidimu.
   6. Jeigu Paslaugų teikimo metu paslaugų rezultatams sukurti Paslaugų teikėjas naudoja kitų autorių kūrinius / Paslaugų teikimo metu paslaugų rezultatams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Užsakovui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems rezultatams sukurti, naudojimo bei perdavimo Užsakovui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Paslaugų gavėjui perduodamais rezultatais ir įsipareigoja atlyginti Paslaugų gavėjui jo dėl to turėtus nuostolius.
   7. Paslaugų teikėjas garantuoja nuostolių ir (ar) žalos atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Užsakovo kaltės.
   8. Paslaugų teikėjas nedelsdamas praneša Užsakovui apie tai, kad jam yra pateiktas ieškinys ar bet koks kitas reikalavimas dėl bet kokios su Sutartimi susijusios intelektinės nuosavybės teisės pažeidimo ar įtariamo pažeidimo.
   9. Bet kokie su Sutartimi susiję dokumentai, išskyrus pačią Sutartį, yra Užsakovo nuosavybė ir, Paslaugų teikėjui baigus vykdyti savo įsipareigojimus, Užsakovo reikalavimu turi būti grąžinti (kartu su visomis jų kopijomis) Užsakovui.
6. **KITOS SĄLYGOS**
   1. Šalys negali perduoti savo teisių ir pareigų dėl visos ar dalies šios Sutarties trečiosioms šalims be raštiško kitos Šalies sutikimo.
   2. Šalys sutinka, kad teisės aktų nustatyta tvarka reorganizavus Užsakovą ar pasikeitus Užsakovo teisiniam statusui, be raštiško Paslaugų teikėjo sutikimo Užsakovo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Užsakovo prisiimtas teises ir pareigas. Šalys pareiškia ir patvirtina, kad toks Užsakovo teisių ir pareigų perėjimas nėra novacija pagal Lietuvos Respublikos civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui. Šalys sutinka, kad apie šiame punkte nustatytą teisių ir pareigų perėmimą Užsakovas arba jo teisių ir pareigų perėmėjas Paslaugų teikėją informuoja teisės aktų nustatyta tvarka ir Šalys atskiro Sutarties pakeitimo nesudaro.
   3. Kiekviena Šalis privalo per 5 (penkias) darbo dienas pranešti kitai Šaliai apie Sutartyje nurodytų adreso, rekvizitų, kontaktinių asmenų, banko sąskaitos pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
   4. Šalys sutaria, jog Paslaugų teikimo metu Paslaugų teikėjas Užsakovui teikia galutinius su Paslaugų teikimu susijusius dokumentus bei kitą medžiagą tik lietuvių kalba (jei Pirkimo sąlygose ar kituose dokumentuose nenurodyta kitaip). Jei atitinkami galutiniai dokumentai bei kita medžiaga, reikalingi Paslaugų teikimui, yra pateikiama kita kalba nei lietuvių, tokiu atveju Paslaugų teikėjas prie šių dokumentų privalo pridėti vertėjo parašu ir vertimų biuro antspaudu patvirtintą dokumento vertimą į lietuvių kalbą.
   5. Tuo atveju, jeigu Paslaugų teikėjas nesilaikys Sutarties 13.4 punkte nurodytų reikalavimų (dokumentus pateiks ne lietuvių kalba ir prie šių dokumentų nebus pridėtas vertėjo parašu ir vertimų biuro antspaudu patvirtintas dokumentas į lietuvių kalbą), Užsakovas turės teisę be atskiro pranešimo išsiverti minėtus dokumentus savo sąskaita ir tokiu atveju mokėtiną už suteiktas Paslaugas sumą sumažins turėtų faktinių išlaidų, susijusių su vertimo paslaugomis, suma.
7. **BAIGIAMOSIOS NUOSTATOS**
   1. Visi pranešimai ir kita informacija tarp Šalių pagal šią Sutartį atliekami raštu ir laikomi tinkamai pateiktais, jei įteikti asmeniškai, siunčiami per kurjerį, registruotu paštu ar kitomis priemonėmis, nurodytomis Sutarties prieduose nurodytais adresais.
   2. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
   3. Visi ginčai, nesutarimai ir pretenzijos, kurie gali kilti tarp Šalių dėl Sutarties taikymo ir aiškinimo, sprendžiami derybomis, tarpusavio sutarimu ir bendradarbiavimo pagrindu. Nepavykus nesutarimų išspręsti minėtais būdais, visi ginčai, nesutarimai, pretenzijos ir reikalavimai, kylantys dėl Sutarties taikymo, vykdymo bei aiškinimo, sprendžiami Lietuvos Respublikos teismuose teisės aktų nustatyta tvarka.
   4. Ši Sutartis yra vientisas ir nedalomas dokumentas, kurią sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:
      1. Sutartis (su priedais, jei jie pridedami). Sutarties priedams nustatoma tokia pirmenybės tvarka:
         1. Techninė specifikacija (su priedais, jei jie pridedami) ir Užsakovo pateikti Pirkimo sąlygų paaiškinimai, patikslinimai (jei jų bus);
         2. Paslaugų teikėjo pasiūlymas su priedais, Užsakovo prašymai paaiškinti pasiūlymą bei Paslaugų teikėjo paaiškinimai, pateikti pirkimo procedūros metu (jei jų bus).
   5. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
   6. Sutartis yra sudaryta, ji turi būti aiškinama ir taikoma pagal Lietuvos Respublikos teisę.

Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma.

* 1. Sutartis sudaryta lietuvių kalba dviem vienodos juridinės galios egzemplioriais, po vieną kiekvienai iš šalių, ir galioja tik patvirtinta abiejų šalių parašais ir antspaudais (jei turima).
  2. Šalys susitaria, jog ši Sutartis gali būti sudaroma nuotoliniu būdu Šalims tarpusavyje apsikeičiant pasirašytomis ir (PDF ir kitame formate) skenuotomis elektroninėmis Sutarčių (teksto) versijomis. Šalies parašas skenuotoje elektroninėje Sutarties versijoje patvirtina, jog Šalis tinkamai išreiškė valią sudaryti Sutartį joje nurodytomis sąlygomis. Šalys susitaria, jog šiame punkte numatyta tvarka ir forma sudaryta Sutartis yra laikoma galiojančia ir teisiškai įpareigoja abi Šalis.
  3. Užsakovo paskirtas asmuo, atsakingas už Sutarties ir pakeitimų paskelbimą pagal LR VPĮ 86 straipsnio 9 dalies nuostatas yra Teisės ir žmogiškųjų išteklių skyriaus darbuotojas.
  4. Už Sutarties tinkamą vykdymą atsakingi:
     1. Užsakovo atstovas –
     2. Paslaugų teikėjo atstovas –

1. **PRIEDAI**
   1. Visi Sutarties priedai, pakeitimai ar papildymai, atlikti raštu ir patvirtinti abiejų pusių parašais bei antspaudais, yra neatskiriama šios Sutarties dalis.
   2. Prie Sutarties pridedami šie priedai:

Priedas Nr. 1. Techninė specifikacija.

Priedas Nr. 2. Paslaugų teikėjo Pasiūlymas.

1. **ŠALIŲ REKVIZITAI**

|  |  |
| --- | --- |
| **Paslaugų teikėjas:**  Įmonės kodas: ..........  Adresas: ..........  Tel. ..........  El. p. ..........  Ats. sąsk. Nr. LT.. .... .... .... ....  Bankas: ..........  Banko kodas: ..........  PVM mokėtojo kodas: ..........    ................................  \_\_\_\_\_\_\_\_\_\_\_\_\_\_\_\_\_\_  A.V. | **Užsakovas:**  **Lietuvos nacionalinė Martyno Mažvydo biblioteka**  Įstaigos kodas: 290757560  Adresas: Gedimino pr. 51, 01109 Vilnius  Tel. (8 5) 249 7023  El. p. [biblio@lnb.lt](mailto:biblio@lnb.lt)  Ats. sąsk. Nr.  Bankas: AB SEB bankas  Banko kodas: 70440  PVM mokėtojo kodas: LT100000031710  ..................  \_\_\_\_\_\_\_\_\_\_\_\_\_\_\_\_\_\_\_  A.V. |